KOMISSION ASETUS (EY) N:o 2185/97,
annettu 3 päivänä marraskuuta 1997,
jäsenvaltioiden, ei kuitenkaan Espanjan, Portugalin, Saksan ja Alankomaiden, lipun alla purjehtivien alusten piikkimakrillin kalastuksen lopettamisesta annetun asetuksen (EY) N:o 1959/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 686/97 (2), ja erityisesti sen 21 artiklan 3 kohdan,
sekä katsoo, että
komission asetuksella (EY) N:o 1959/97 (3) lopetetaan jäsenvaltioiden, ei kuitenkaan Espanjan, Portugalin, Saksan ja Alankomaiden, lipun alla purjehtivien alusten piikkimakrillin kalastus,
Espanja on siirtänyt 17 päivänä lokakuuta 1997 Ranskalle 4 000 tonnia ja 21 päivänä lokakuuta 1997 Irlannille 1 650 tonnia piikkimakrillia ICES-alueiden V b (EY-alue), VI, VII, VIII a, b, d ja e, XII ja XIV vesillä; Ranskan ja Irlannin lipun alla purjehtivien tai Ranskassa tai Irlannissa rekisteröityjen alusten piikkimakrillin kalastus ICES-alueiden V b (EY-alue), VI, VII, VIII a, b, d ja e, XII ja XIV vesillä on näin ollen sallittava,
Espanjalle ICES-alueiden V b (EY-alue), VI, VII, VIII a, b, d ja e, XII ja XIV vesillä myönnetyn piikkimakrillikiintiön tämänhetkinen käyttöaste mahdollistaa kyseisten kiintiöiden siirtämisen, ja
tämän vuoksi asetus (EY) N:o 1959/97 olisi muutettava,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1959/97 seuraavasti:
1. Lisätään asetuksen (EY) N:o 1959/97 nimeen sanan "Saksan" jälkeen seuraavat sanat: "Ranskan, Irlannin".
2. Korvataan 1 artiklan toinen kohta seuraavasti:
"Kielletään jäsenvaltioiden, ei kuitenkaan Espanjan, Portugalin, Saksan, Ranskan, Irlannin ja Alankomaiden lipun alla purjehtivilta tai jäsenvaltioissa, ei kuitenkaan Espanjassa, Portugalissa, Saksassa, Ranskassa, Irlannissa ja Alankomaissa, rekisteröidyiltä aluksilta piikkimakrillin kalastus ICES-alueiden V b (EY-alue), VI, VII, VIII a, b, d ja e, XII ja XIV vesillä sekä edellä mainittujen alusten tämän asetuksen ensimmäisen voimaantulopäivän jälkeen pyytämän piikkimakrillikannan hallussa pitäminen aluksessa sekä sen uudelleenlastaus ja purku."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1997.